എച്ച്. നിഡ സെൻ

മനുഷ്യ നേത്രത്തിലെെ യൂവിയയെ ബാധിക്കുന്ന ഒരു നേത്രരോഗമായ യുവിയൈറ്റിസിന്റെ വിവിധ രൂപങ്ങളുടെ പഠനത്തിൽ ഏർപ്പെട്ടിരിക്കുന്ന നേത്രരോഗവിദഗ്ദ്ധയാണ് ഹാറ്റിസ് നിഡ സെൻ. അമേരിക്കയിലെ നാഷണൽ ഐ ഇൻസ്റ്റിറ്റ്യൂട്ടിലെ ക്ലിനിക്കൽ ഇൻവെസ്റ്റിഗേറ്ററാണ് അവർ.

 വിദ്യാഭ്യാസം 
ഹാറ്റിസ് നിഡ സെൻ ഹസെറ്റെപ്പ് യൂണിവേഴ്സിറ്റി മെഡിക്കൽ സ്കൂളിൽ നിന്ന് എംഡി ബിരുദവും ഡ്യൂക്ക് യൂണിവേഴ്സിറ്റി സ്കൂൾ ഓഫ് മെഡിസിനിൽ നിന്ന് മാസ്റ്റർ ഓഫ് ഹെൽത്ത് സയൻസസും നേടി. ജോർജ്ജ് വാഷിംഗ്ടൺ യൂണിവേഴ്സിറ്റിയിൽ ഒഫ്താൽമോളജി റെസിഡൻസിയും നാഷണൽ ഐ ഇൻസ്റ്റിറ്റ്യൂട്ടിൽ (എൻ‌ഇഐ) യുവിയൈറ്റിസ്, ഒക്കുലാർ ഇമ്മ്യൂണോളജി ഫെലോഷിപ്പും പൂർത്തിയാക്കി. 

 കരിയറും ഗവേഷണവും 
എൻ‌ഇഐയിലെ ക്ലിനിക്കൽ, ട്രാൻസ്ലേഷൻ ഇമ്മ്യൂണോളജി യൂണിറ്റിലെ ലാസ്കർ ക്ലിനിക്കൽ റിസർച്ച് സ്കോളറും ക്ലിനിക്കൽ ഇൻവെസ്റ്റിഗേറ്ററുമാണ് സെൻ. മനുഷ്യരിലെ യുവിയൈറ്റിസിന്റെ വിവിധ രൂപങ്ങളിൽ ഉൾപ്പെട്ടിരിക്കുന്ന സംവിധാനങ്ങൾ മനസിലാക്കുന്നതിലാണ് അവളുടെ ഗവേഷണം പ്രധാനമായും ശ്രദ്ധ കേന്ദ്രീകരിക്കുന്നത്.  സെൻ നാഷണൽ ഇൻസ്റ്റിറ്റ്യൂട്ട് ക്ലിനിക്കൽ സെന്ററിലെ ക്ലിനിക്കൽ ട്രയലുകൾ ( ഘട്ടം 1, 2, 3 ) രൂപകൽപ്പന ചെയ്യുകയും കൈകാര്യം ചെയ്യുകയും ചെയ്യുന്നു. ഒക്യുലാർ ഇൻഫ്ലമേറ്ററി രോഗങ്ങൾക്കുള്ള പുതിയ ചികിത്സാ രീതികളെക്കുറിച്ചുള്ള നിരവധി പ്രകൃതി ചരിത്ര പഠനങ്ങളിലും ക്ലിനിക്കൽ പരീക്ഷണങ്ങളിലും മുഖ്യ ഇൻവെെസ്റ്റിഗേറ്റർ ആണ് അവർ.  നിരവധി എൻ‌എ‌എച്ച് ഗ്രാന്റുകളിൽ‌ സഹകാരിയാണ് സെൻ‌.   എൻ‌ ഇ‌ഐയിലെ MUST (മൾട്ടിസെന്റർ യുവിയൈറ്റിസ് സിസ്റ്റമിക് ട്രീറ്റ്മെന്റ്) ട്രയൽ‌, SUN (സ്റ്റാൻ‌ഡേർ‌ഡൈസേഷൻ ഓഫ് യുവിയൈറ്റിസ് നോമൺക്ലേച്ചർ) വർക്കിംഗ് ഗ്രൂപ്പിൽ‌ അവർ‌ പങ്കാളിയാണ്. 

ഗവേഷണ പ്രവർത്തനങ്ങൾക്ക് പുറമേ, സെൻ ഒരു ക്ലിനീഷനും അദ്ധ്യാപികയുമാണ്. എൻ‌ഇ‌ഐയിലെ യുവിയൈറ്റിസ് ക്ലിനിക് ആൻഡ് യുവിയൈറ്റിസ് ആൻഡ് ഒക്കുലാർ ഇമ്മ്യൂണോളജി ഫെലോഷിപ്പ് പ്രോഗ്രാമിന്റെ ഡയറക്ടറാണ് അവർ. ബോർഡ് സർട്ടിഫൈഡ് നേത്രരോഗവിദഗ്ദ്ധയായ അവർ അമേരിക്കൻ അക്കാദമി ഓഫ് ഒഫ്താൽമോളജി, ഇന്റർനാഷണൽ റിസർച്ച് നെറ്റ്‌വർക്കുകൾ എന്നിവയിൽ അംഗമാണ്. 

 അവാർഡുകളും ബഹുമതികളും 
അമേരിക്കൻ അക്കാദമി ഓഫ് ഒഫ്താൽമോളജി, പ്രിവൻഷൻ ഓഫ് ബ്ലൈൻഡ്നെസ് (പി‌ഒബി) സൊസൈറ്റി ഓഫ് മെട്രോപൊളിറ്റൻ വാഷിംഗ്ടൺ റിസർച്ച് അവാർഡ്, എൻ‌ഐ‌എച്ച് ലാസ്കർ ക്ലിനിക്കൽ റിസർച്ച് സ്കോളർ അവാർഡ് എന്നിവ ഉൾപ്പെടെ അവരുടെ ഗവേഷണങ്ങൾക്ക് സെൻ നിരവധി അവാർഡുകൾ നേടിയിട്ടുണ്ട്. അവർ ഒരു എൻ‌എ‌എച്ച് ഡിസ്റ്റിങ്ങ് ഗ്യുഷ്ഡ് സ്കോളർ ആണ്. 

 അവലംബം 

 പുറം കണ്ണികൾ 



വർഗ്ഗം:അമേരിക്കൻ നേത്രരോഗവിദഗ്ധർ
വർഗ്ഗം:വനിതാ നേത്രരോഗവിദഗ്ദ്ധർ
വർഗ്ഗം:ജീവിച്ചിരിക്കുന്നവർ